
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 85 

21 Απριλίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


93. Τροποποίηση της συστατικής πράξης του Ιδρύμα¬ 

τος «Δημοτικό Βρεφοκομείο Αθηνών» (υπ’ αριθμ. 
68/1859 και 84/1860 πράξεις του Δημοτικού 
Συμβουλίου Αθηναίων Π.Δ. 268/1983 Α’ 101). 1 

94. Σύσταση ενιαίας επιχείρησης ύδρευσης - αποχέ¬ 

τευσης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΤΗΛΟΥ» στο Δήμο 
Τήλου του Νομού Δωδεκανήσου. 2 

95. Μεταφορά της έδρας του Τμήματος Οικονομικών 

Επιστημών του Πανεπιστημίου Πατρών. 3 

96. Ίδρυση πανεπιστημιακής Σχολής στην πόλη του 

Αγρίνιου. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(1) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 93 

Τροποποίηση της συστατικής πράξης του Ιδρύματος 
«Δημοτικό Βρεφοκομείο Αθηνών» (υπ’ αριθμ. 68/- 
18591 και 84/1860 πράξεις του Δημοτικού Συμβουλίου 
Αθηναίων Π.Δ. 268/1983 Α' 101). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 190 του Π.Δ. 410/95 (ΦΕΚ 
Α' 231). 

2. Την αριθμ. ΔΙΚΚ/Φ.1/20199/5.9.97 (ΦΕΚ Β' 801/- 
5.9.97) απόφαση του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης» ό¬ 
πως συμπληρώθηκε με την αριθμ, ΔΙΔΚ/Φ. 1/23470/- 
20.10.97 (ΦΕΚ Β’ 924/20.10.97)./ 

3. Την 294/96 πράξη του Δημοτικού Συμβουλίου Αθη¬ 
νών. 

4. Τη 263/1995 πράξη του Διοικητικού Συμβουλίου του 
Δημοτικού Βρεφοκομείου Αθηνών. 


5. Το γεγονός ότι το παρόν Προεδρικό Διάταγμα προ- 
καλεί δαπάνη ύψους 3.300.000.000, η οποία αποτελεί την 
επιχορήγηση Δήμου Αθηναίων, για το οικονομικό έτος 
1996 προς το Δημοτικό Βρεφοκομείο Αθηνών και για την 
οποία έχει εγγράφει πίστωση στον προϋπολογισμό του 
Δήμου Αθηναίων και στον κωδικό 051-9α, καθώς και ότι η 
επιχορήγηση αυτή αναπροσαρμόζεται ετησίως κατά 
14.05% περίπου. 

6. Τις 600/96 και 588/97 γνωμιοδοτήσεις του Συμβου¬ 
λίου της Επικράτειας. 

Με πρόταση του Υφυπουργού Εσωτερικών, Δημόσιας 
Διοίκησης και Αποκέντρωσης και του Υπουργού Υγείας 
και Πρόνοιας, αποφασίζουμε: 

Άρθρο 1 

Σύσταση 

Το Δημοτικό Βρεφοκομείο Αθηνών αποτελεί δη μοτικό ί¬ 
δρυμα και διέπεται από τις διατάξεις του Δημοτικού και 
Κοινοτικού Κώδικα που ισχύουν κάθε φορά για τα δημοτι¬ 
κά ιδρύματα. 

Άρθρο 2 
Σκοπός 

Σκοπός του ιδρύματος αυτού είναι η περίθαλψη βρε¬ 
φών και νηπίων και η ίδρυση βρεφικών και παιδικών σταθ¬ 
μών για την εξυπηρέτηση των εργαζομένων μητέρων. 

Άρθρο 3 

Διοίκηση 

1. Το Δημοτικό βρεφοκομείο διοικείται από ενεδεκαμε- 
λές διοικητικό συμβούλιο που αποτελείται από το Δή¬ 
μαρχο Αθηναίων, ή τον Αντιδήμαρχο που ορίζει ο δήμαρ¬ 
χος ως πρόεδρο και από άλλα μέλη που εκλέγονται από 
το δημοτικό συμβούλιο πληντου εκπροσώπου των εργα¬ 
ζομένων στο ίδρυμα που εκλέγεται από αυτούς ως κατω¬ 
τέρω. 

2. Εκτός από το αντιδήμαρχο ένα ακόμη τουλάχιστο α¬ 
πό τα μέλη του διοικητικού συμβουλίου είναι δημοτικός 
σύμβουλος και ένα είναι σύμβουλος δημοτικού διαμερί¬ 
σματος. 

3. Ένα μέλος του διοικητικού συμβουλίου είναι εκπρό¬ 
σωπος των εργαζομένων στο βρεφοκομείο που ορίζεται 

από η γενική συνέλευση. Η γενική συνέλευση συγκαλείται 
από το διοικητικό συμβούλιο του συλλόγου των εργαζο¬ 
μένων στο ίδρυμα μέσα σε δεκαπέντε μέρες απότότεπου 
θα πάρει τη σχετική γραπτή πρόσκληση του δημάρχου 
προς το διοικητικό συμβούλιο. Αν η προθεσμία αυτή πε¬ 
ράσει άπρακτη, καθώς και σεπερίπτωση που δεν υπάρχει 
ενιαίος σύλλογος, τη γενική συνέλευση των εργαζομένων 
συγκαλεί ο δήμαρχος. 

4. Η συμπλήρωση του διοικητικού συμβουλίου γίνεται 
με πρόσωπα που έχουν ανάλογη επαγγελματική ή κοινω¬ 
νική δράση και ειδικές γνώσεις. 

Το διοικητικό συμβούλιο εκλέγει αντιπρόεδρο από τα 
μέλη του, ο οποίος αναπληρώνει τον πρόεδρο. 

Η εκλογή των μελών του διοικητικού συμβουλίου, γίνε¬ 
ται κάθε δύο χρόνια. 

Άρθρο 4 
Πόροι 

Πόροι του Ιδρύματος είναι: 

α. Η ετήσια τακτική επιχορήγηση Δήμου Αθηναίων. 

β. Κληρονομιές, κληροδοτήματα, κληροδοσίες. 

γ. Πρόσοδοι της κινητής και ακίνητης περιουσίας του 
Ιδρύματος. 

δ. Πρόσοδοι I. Ναού του Ιδρ/τος. 

ε. Έσοδα, που προέρχονται από τη συμμετοχή των γο¬ 
νέων ή κηδεμόνων στη δαπάνη λειτουργίας των παιδικών 
σταθμών του ιδρύματος. 

στ. Επιχορηγήσεις του Υπουργείου Υγείας και Πρό¬ 
νοιας. 

ζ. Δωρεές, εισφορές, συνδρομές και προϊόντα εράνων. 

η. Λοιπά έσοδα από άλλες πηγές πλην των ανφερόμε- 
νων. 

Άρθρο 5 
Περιουσία 

Περιουσία του Ιδρύματος είναι: 

1. Κληρονομιά X. Κοφίνη (από Διαθήκη) κυριότητα κατά 
100 %. 

α. Διόροφος οικία Κυρρύστου 14 Πλάκα κυριότητα κα¬ 
τά 100%. 

β. Ημιδιόροφσς οικία Τσάμη Καρατάση 64 κυριότητα 
κατά 100%. 

γ. Οικία Λυσίου 3 και Κυρρύστου Πλάκα κυριότητα κατά 
100 %. 

2. Κληρονομιά Σ. Μούση (από Διαθήκη) 

α. Ισόγειος οικία Νικοσθένους 40 Παγκράτι κυριότητα 
κατά 100%. 

3. Κληρονομιά Παπαστεφάνου (από Διαθήκη) 

α. Ημιδιόροφος οικία Διδύμου 21 (πάροδος Αχαρνών) 

1/2 εξ αδιαιρέτου με το ορφανοτροφείο «ΧΑΤΖΗ¬ 
ΚΩΣΤΑ». 

4. Κληρονομιά Κ. Κουβαράκη (από Διαθήκη) 

α. Διόροφος οικία Κουντουριώτη 112 Πειραιάς κυριότη¬ 
τα κατά 100%. 

5. Κληρονομιά Ε. Πατσουμαδάκη 

α. Οικία πεπαλαιωμένη Τριών Ιεραρχών 106 Πετράλωνα 
1/2 εξ αδιαιρέτου με κληρονόμους του διαθέτη. 

6. Κληρονομιά I. Πατερικού (από Διαθήκη) 

α. Κατάστημα Δημοκρίτου 25 και Αναγνωστοπούλου κυ¬ 
ριότητα κατά 100%. 

β. Κατάστημα Δημοκρίτου 25 και Αναγνωστοπούλου κυ¬ 
ριότητα κατά 100%. 


7. Κληρονομιά Λούβαρη (από Διαθήκη) 

α. Γραφείο Γαμβέτα 14 και Κάνιγγος κυριότητα κατά 
100 %. 

β. Γραφείο Γαμβέτα 14 και Κάνιγγος κυριότητα κατά 
100 %, 

γ. Γραφείο Γαμβέτα 14 και Κάνιγγος κυριότητα κατά 
100 %. 

8. Κληρονομιά Δ. Πλυτά (από Διαθήκη) 

α. Οικόπεδο στη θέση «Αλκυονίς» Καμμένα Βούρλα 1/2 
εξ αδιαιρέτου μετά του συζύγου της Φ. Πλυτά. 

9. Κληρονομιά Δ. Καραμανώλη (από Διαθήκη) 

α. Διαμέρισμα α’ ορόφου Στραταίων 2 Κουκάκι κυριότη¬ 
τα κατά 100%. 

10. Δωρεά εν ζωή I. Παναγάκου 

α. Ημιτετραόροφος οικοδομή Στουρνάρη 41 και Κάνιγ- 
γος36 1/2 εξ αδιαιρέτου μετοΔημιοσιο. 

β. Τετραόροφος οικοδομή μετά υπογείου Μιλτιάδου 9 
1/2 εξ αδιαιρέτου με το Δημόσιο. 

γ. Οικία πεπαλαιωμένη Ερμίππου 7 κατά κυριότητα 
100% για ανέγερση Π.Σ. εις μνήμη I. Παναγάκου. 

11. Δωρεά εν ζωή υπό όρους Α. Καπράλου 

α. Τριόροφος οικία Νοταρά 34 και Δεληγιάννη Εξάρχεια 
ποσοστό συνδιοκτησίας 64,58%. 

12. Κληρονομιά Α. Ραφαήλ (από Διαθήκη) 

α. Ημιτελής οικία Εσπέρου 38 Π.Φάληρο κυριότητα κα¬ 
τά 100%. 

13. Κληρονομιά Δ. Δουρούτη 

Οικοδομικό τετράγωνο μεταξύ των οδών: Μ. Αλεξάν¬ 
δρου, Μυλλέρου - Γερμανικού - Λεωνίδου - Γιατράκου Με¬ 
ταξουργείο και αποτελείται από παλαιά οικήματα (διαμε¬ 
ρίσματα - καταστήματα). 

2/3 εξ αδιαιρέτου μετά του Δήμου Αθηναίων. 

14. Κληρονομιά Ο. Σκυλίτση (από Διαθήκη) 

α. Οικία διόροφος Πινδάρου 8 1/2 εξ αδιαιρέτου με 
Αμαλίειο Ορφανοτροφείο. 

β. Οικία διόροφος Πινδάρου 10 1/2 εξ αδιαιρέτου με 
Αμαλίειο Ορφανοτροφείο. 

γ. Προϊόν μερίσματος 7.428 μετοχών από ΙΟΝΙΚΗ - ΛΑΪ¬ 
ΚΗ ΤΡΑΠΕΖΑ: 1/2 εξ αδιαιρέτου με Αμαλίειο Ορφανοτρο¬ 
φείο. 

δ. Πακέτο μετοχών και αξιογράφων που είναι κατατιθε- 
μένα στη 300ΙΕΤΕ ϋΕ ΒΑΝΟϋΕ Ελβετίας 100% κυριότη¬ 
τα, 

15. Ιδιοκτησία οικόπεδο 7.200 μ2επίτης οδού Πειραιώς 
51 όπου στεγάζεται Δημοτική Πινακοθήκη και Παιδικός 
Σταθμός (Πλατεία Κουμουνδούρου). 

Κυριότητα κατά 100%. 

6. Ιδιόκτητος Ιερός Ναός Αγ. Αναργύρων 

Επί της οδού Πειραιώς 51 (Πλατεία Κουμουνδούρου). 

Κυριότητα κατά 100%. 

17. Κληροδότημα Α. Γεωργιάδη. 

Ετήσια είσπραξη από διανομή Προσόδων της διοικού- 
σας Επιτροπής Κληροδοτήματος Α. Γεωργιάδη. 

18. Έκταση από αγορά 10.400 μ2 δυνάμει των αριθμ. 
συμβολαίων 49659/1925 και 4704/1927. 

19. Διόροφη οικοδομή από αγορά δυνάμει των αριθμ. 
συμβολαίου 15354/95 Αναξάρχου 6 Αγ. Αρτέμιος Παγ- 
κράτι κυριότητα κατά 100%. 

20. Οποιοδήποτε άλλο περιουσιακό στοιχείο που δεν 
συμπεριλαμβάνεται ή δεν έχει ολοκληρωθεί η διαδικασία 
μεταβίβασης ή που θα περιέλθει στο Ίδρυμα ανήκει στο 
παρόν άρθρο. 

Άρθρο 6 

Επιτροπές και Ομάδες Εργασίας 

Το διοικητικό συμβούλιο μπορεί να εκλέγει επιτροπές 
και ομάδες εργασίας για τη μελέτη, παρακολούθηση και 
εισήγηση επί θεμάτων που αναφέρονται στη λειτουργία 
είτε του ιδρύματος είτε ορισμένων τμημάτων αυτού. 

Στις επιτροπές και ομάδες εργασίας μετέχουν μέλη του 
διοικητικού συμβουλίου, σύμβουλοι δημοτικών διαμερι¬ 
σμάτων και δημότες. 

Οι επιτροπές αυτές και ομάδες εργασίας δεν έχουν μό¬ 
νιμο χαρακτήρα και δεν προβλέπεται γι' αυτές καμμιά α¬ 
μοιβή. . 

Στον Υφυπουργό Εσωτερικών, Δημοσίας Διοίκησης και 
Αποκέντρωσης αναθέτουμε τη δημοσίευση και εκτέλεση 
του διατάγματος αυτού. 

Αθήνα, 2 Απριλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡ. ΠΑΠΑΔΗΜΑΣ ΚΩΝΣΤ. ΓΕΙΤΟΝΑΣ 

- 4 - 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 94 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥ¬ 
ΣΗΣ - ΑΠΟΧΕΤΕΥΣΗΣ ΤΗΛΟΥ» στο Δήμο Τήλου του 
Νομού Δωδεκανήσου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειτηςπαρ.3του άρθρου 1 του Ν. 1069/1980 
«περί κινήτρων δια την ίδρυσιν επιχειρήσεων Υδρεύσεως 
και Αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29Α’του Ν. 1558/1985 (ΦΕΚ 
Α’ 137/1985) όπως προσετέθη με το άρθρο 27 του Ν. 
2081/1992 (ΦΕΚ Α' 154/1992) και τροποποιήθηκε με το 
άρθρο 1 παρ. 2ατου Ν. 2469/1977 (ΦΕΚ38Α’). 

3. Τη διάταξη της παρ. 1 του άρθρου 23 του Ν. 1558- 
/1985 «Κυβέρνηση και Κυβέρνηση Όργανα» (ΦΕΚ 137 Α’) 
σε συνδυασμό με τις διατάξεις του Π.Δ. 373/1995 «Συγ¬ 
χώνευση των Υπουργείων Προεδρίας της Κυβέρνησης 
και Εσωτερικών στο Υπουργείο Εσωτερικών, Δημόσιας 
Διοίκησης και Αποκέντρωσης και καθορισμός των αρμο- 
διοτήτωντους» (Α' 201/1995). 

4. Την αριθμ. ΔΙΔΚ/Φ. 1/20199/5.9.1997 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 801/Β/5.9.1997), ό¬ 
πως συμπληρώθηκε με την αριθ. ΔΙΔΚ/Φ. 1/13470/- 
20.10.97 (ΦΕΚ Β’924/20.10.97). 

5. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του Δή¬ 
μου Τήλου ύψους 10.000.000 δρχ. για το τρέχον οικονο¬ 


μικό έτος και για την οποία έχει εγγράφει ανάλογη πίστω¬ 
ση στον προϋπολογισμό του Δήμου στον κωδικό Κ.Α. 
212.8. Η δαπάνη που προκαλείται σε βάρος των προϋπο¬ 
λογισμών των επόμενων τεσσάρων ετών είναι ύψους 
5.000.000 για το έτος 1998, 5.000.000 για το έτος 1999, 
5.0000.000 για το έτος 2000 και 5.000.000 για το έτος 
2001 για την οποία θα εγγράφει σχετική πίστωση στους α¬ 
νάλογους κωδικούςτωνπροϋπολογισμώντωνετών 1998, 
1999,2000 και 2001. 

6. Την αριθμ. 73/1997 απόφαση του Δημοτικού Συμ¬ 
βουλίου Τήλου, 

7. Την αριθμ. 79/1998 γνωμοδότηση του Συμβουλίου 
της Επικράτειας, με πρόταση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης, αποφασί¬ 
ζουμε: 

Εγκρίνεται η 73/1997 απόφαση του Δημοτικού Συμ¬ 
βουλίου Τήλου του Νομού Δωδεκανήσου, η οποία αφορά 
τη σύσταση στον ομώνυμο Δήμο ενιαίας Επιχείρησης 
Ύδρευσης - Αποχέτευσης και έχει ως εξής: 

Άρθρο 1 
Σύσταση 

1. Συνιστάται στο Δήμου Τήλου του Νομού Δωδεκα¬ 
νήσου ενιαία επιχείρηση ύδρευσης - αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΤΗΛΟΥ» (άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, ε¬ 
κτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της α¬ 
πό τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». Για 
τα λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 1069/80). 

3. Έδρα της Επιχείρησης είναι ο Δήμος Τήλου του Νο¬ 
μού Δωδεκανήσου (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Τήλου (άρθρο 1 παρ. 3 Ν. 
1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980) και των σχετικών 
κανονισμών που έχουν ψηφισθεί σύμφωνα με αυτές. 

Άρθρο 3 
Περιουσία 

Στην περιουσία της επιχείρησης ανήκουν τα έργα ύ¬ 
δρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα ατο δί¬ 
κτυο. καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων (άρθρο 8 παρ. 1 Ν. 
1069/1980). 

Οι επιφάνειες που προκύπτουν από την εκτέλεση έργων 
ύδρευσης και αποχέτευσης περιέρχονται στην Επιχεί¬ 
ρηση και μπορούν να διατεθούν έναντι συμβολικού τιμή¬ 
ματος στο Δήμο για τη δημιουργία κοινοχρήστων χώρων 
ή για την εκπλήρωση άλλου κοινωφελούς σκοπού (άρθρο 
δπαρ. 2 Ν: 1069/1980). 

Άρθρο 4 
Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μία δεκαε¬ 
τία από της 1 ης Ιανουάριου του επομένου από τη σύστα¬ 
ση της επιχείρησης έτους που υπολογίζεται σε ποσοστό 
80% επί της αξίας του ύδατος που καταναλώνεται (άρθρο 
ΙΟπαρ. 1 εδ. α'και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σεποσοστό μέχρι35%των δαπανών μελετών και κα¬ 
τασκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (άρθρο 10 παρ. 1 
εδ. ια’ και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ’ Ν. 1069/1980). 

δ Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 ε- 
δάφ. δ’και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’ Ν. 1069/80). 

στ. Τέλος χρήσεως υπονόμων (άρθρο 10 παρ. 1 εδ. στ’ 
Ν. 1069/80). 

ζ. Η αξία ύδατος που καταναλώνεται (άρθρο ΙΟπαρ. 1 
εδ.ζ’Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδ. ι' Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδ. ιβ' 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδαφ. ιγ' Ν. 1069/80). 

ιγ. Έσοδα που εισπράττονται από την εφαρμογή των 
διατάξεωντων άρθρων 27 και 28 Ν. 1069/80, όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/95, καθώς και κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από έξι (6) μέλη τα οποία ορίζονται με α¬ 
ναπληρωτές τους απότο Δημοτικό Συμβούλιο. Απότα μέ¬ 
λη αυτά: 

α. Τέσσερα (4) είναι αιρετοί εκπρόσωποι του Δήμου, εκ 
των οποίων τα δύο προέρχονται από τη μειοψηφία. 

β. Ένα (1) είναι δημότης ή κάτοικος του Δήμου Τήλου 
που έχει πείρα ή γνώσεις σχετικές με το αντικείμενο του 
Επιχείρησης. 

γ. Ένα (1) είναι εκπρόσωπος του Κοινωνικού φορέα της 
Περιοχής (Αγροτικού Συνεταιρισμού). 


δ. Στα μέλη του Διοικητικού Συμβουλίου προστίθεται 
και εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι εργαζόμενους. 

Ο εκπρόσωπος των εργαζομένων και του Κοινωνικού 
Φορέα προτείνονται από τους οικείους φορείς. 

2. Το Δημοτικό συμβούλιο ορίζει τα μέλη του διοικητι¬ 
κού συμβουλίου τον Πρόεδρο και τον Αντιπρόεδρό του 
(άρθρο 3 παρ. 1 του Ν. 1069/80 και άρθρο 278 Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 παρ. 2 της 25027/84 ΦΕΚ 
Β'/244 αποφ. Υπ, Εσωτερικών). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος, εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ. ΕΣΩΤΕΡΙΚΟΝ 
ΔΗΜ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡ. Π ΑΠΑΛΗ ΜΑΣ 

- 4 - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 95 

Μεταφορά της έδρας του Τμήματος Οικονομικών 
Επιστημών του Πανεπιστημίου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 50 παρ. 3 και 6 παρ. 6 του Ν. 1268/1982 
(Α’ 87), όπως το τελευταίο άρθρο συμπληρώθηκε με το 
άρθρο 48 παρ. ΙτουΝ. 1404/1983 (Α’ 173). 
β. Του άρθρου 1 παρ. 21 και 22του Ν. 2327/95 (Α’ 156). 
γ. Του άρθρου 29 Ατού Ν, 1558/1985 (Α' 137) όπως το 
άρθρο αυτό προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

2. Τη γνώμη της Συγκλήτου του Πανεπιστημίου Πατρών 
(συνεδρίαση 264/12.11.1997). 

3. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας (Σ,Α.Π.) αν και ζητήθηκε η γνώμη του μετο 
αριθ. πρωτ. Β1/651π.ε./23.12.97 έγγραφο του Υπουρ¬ 
γείου Εθνικής Παιδείας και Θρησκευμάτων και ότι έχει πα- 
ρέλθειάπρακτη ηπροθεσμία που ορίζουν οι διατάξεις του 
άρθρου 50παρ. 3του Ν. 1268/1982 (Α' 87). 

4. Το γεγονός ότι από την εφαρμογή του παρόντος δια¬ 
τάγματος προκαλείται εφάπαξ δαπάνη ύψους 20.000.000 
δρχ. για το κόστος μεταφοράς του Τμήματος, η οποία θα 
καλυφθεί από τον προϋπολογισμό του Πανεπιστημίου 
Πατρών δι’ αναλόγου αυξήσεως, της επιχορηγήσεως 
προς το Πανεπιστήμιο, από τον προϋπολογισμό εξόδων 
του Υπουργείου Εθνικής Παιδείας και Θρησκευμάτων, οι- 

κονομικού έτους 1998, (Φορέας 19-250 ΚΑΕ 2421) στον ο¬ 
ποίο θα υπάρξει σχετική πρόβλεψη. 

5. Την αριθμ. 168/1998 γνωμοδότηση του Συμβουλίου 
της Επικράτειας, με πρόταση του Υπουργικού Συμ¬ 
βουλίου, αποφασίζουμε: 

Άρθρο 1 

Από το προσεχές ακαδημαϊκό έτος, η έδρα του Τμή¬ 
ματος Οικονομικών Επιστημών του Πανεπιστημίου Πα- 
τρών μεταφέρεται από το Αγρίνιο στηνπόλητων Πατρών, 
τροποποιούμενης αναλόγως της διάταξης του άρθρου 1 
παρ. 1 του Π.Δ. 325/1985 (ΑΊ15). 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβέρνησης. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ 

ΑΛΕΞ. ΠΑΠΑΔΟΠΟΥΛΟΣ. ΑΠ. - ΑΘ. ΤΣ0ΧΑΤ20Π0ΥΛ0Σ, ΘΕΟΔ ΠΑΓΚΑΛΟΣ. ΠΑΝ 
ΠΑΠΑΝΤΩΝΙΟΥ. ΠΑΝ. ΠΑΠΑΝΤΩΝΙΟΥ, ΒΑΣ. ΠΑΠΑΝΔΡΕΟΥ, ΚΩΝΣΤ. ΛΑ- 
ΛΙΩΤΗΣ. ΓΕΡΑΣ ΑΡΣΕΝΗΣ, ΣΤΕΦ. ΤΖΟΥΜΑΚΑΣ, ΜΙΛΤ. ΠΑΠΑΪΩΑΝΝΟΥ, ΚΩΝΣΤ 
ΓΕΙΤΟΝΑΣ. ΕΥΑΓ ΓΙΑΝΝΟΠΟΥΛΟΣ, ΕΥΑΓ ΒΕΝΙΖΕΛΟΣ, ΣΤΑΥΡ. ΣΟΥΜΑΚΗΣ, 
ΓΕΩΡ. ΡΩΜΑΙΟΣ, ΦΙΛΙΠ. ΠΕΤΣΑΛΝΙΚΟΣ, ΕΛΙΣ. ΠΑΠΑΖΩΗ. ΑΝΑΣΤ, ΜΑΝΤΕΛΗΣ. 
ΔΗΜ. ΡΕΠΠΑΣ, ΓΕΩΡΓ ΠΑΠΑΝΔΡΕΟΥ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 96 

Ίδρυση πανεπιστημιακής Σχολής στην πόλη του 

Αγρίνιου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 24 παρ. 2, 50 παρ. 6 και 6 παρ. 6 του Ν. 
1268/1982 (Α’ 87), όπως το τελευταίο άρθρο συμπληρώ¬ 
θηκε με το άρθρο 48 παρ. 1 του Ν. 1404/1983 (Α’ 173). 

β. Του άρθρου 1 παρ. 21 και 22του Ν. 2327/95 (Α' 156). 

γ. Του άρθρου 79 παρ. 5 (δ') του Ν. 1556/85 (Α’ 167), σε 
συνδυασμό με τα άρθρα 34, 35 και 36 του Ν. 2190/1994 
(Α’ 28) όπως ισχύουν κάθε φορά, καθώς επίσης και του 
άρθρου 20 παρ. 4του Ν. 2503/1997 (Α' 107). 

2. Τη γνώμη της Συγκλήτου του Πανεπιστημίου Ιωαν- 
νίνων (συνεδρίαση 788/30.10.1997). 

3. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το έγγρα¬ 
φο Β1/651α/23.12.1997 και ότι έχει παρέλθει άπρακτη η 
προθεσμία που ορίζουν οι διατάξεις του άρθρου 50 παρ. 
3 του Ν. 1268/1982. 

4. Το γεγονός ότι από την εφαρμογή των διατάξεων του 
παρόντος διατάγματος προκαλείται δαπάνη ύψους 


713.000.000 σε βάροςτου κρατικούπροϋπολογισμού η ο¬ 
ποία θα αντιμετωπισθεί από τον προϋπολογισμό εξόδων 
του Υπουργείου Εθνικής Παιδείας και Θρησκευμάτων 
(φορέας 19.250 ομάδα ΚΑΕ 0200 έως 300). Για το οικονο¬ 
μικό έτος 1998 η δαπάνη που θα προκληθεί εκτιμάται για 
το τελευταίο τετράμηνο στο ποσό των 80.000.000 δρχ. ε¬ 
νώ από το οικονομικό έτος 1999 η δαπάνη αυτή θα προ¬ 
σαυξάνεται ανάλογα με τις ανάγκες που δημιουργούνται 
καιτις δυνατότητες του κρατικού προϋπολογισμού και θα 
λαμβάνεται μέριμνα για την εγγραφή της σχετικής πίστω¬ 
σης, (άρθρο 29Ατου Ν. 1558/85-Α’ 137 όπως αυτό προ- 
σετέθη με το άρθρο 27 του Ν. 2081/92 και τροποποιήθη¬ 
κε με το άρθρο 1 παρ. 2α του Ν. 2469/97 - Α’ 38). 

5. Την αριθμ, 180/1998 γνωμοδότηση του Συμβουλίου 
της Επικράτειας, με πρόταση του Υπουργικού Συμ¬ 
βουλίου, αποφασίζουμε: 

Άρθρο 1 
Ίδρυση 

1. Ιδρύεται πανεπιστημιακή σχολή με έδρατηνπόλη του 
Αγρίνιου με την επωνυμία «Σχολή Διαχείρισης Φυσικών 
Πόρων και Επιχειρήσεων» στην οποία συνιστώνται τα ε¬ 
ξής τμήματα: 

α. Τμήμα Διαχείρισης Περιβάλλοντος και Φυσικών Πό¬ 
ρων και 

β. Τμήμα Οργάνωσης και Διαχείρισης Αγροτκών Εκμε¬ 
ταλλεύσεων. 

2. Τα σχετικά με την οργάνωση, τη διοίκηση, το προσω¬ 
πικό, τον κανονισμό σπουδών και τη εν γένει λειτουργία 
της σχολής και των τμημάτων ρυθμίζονται μέχρι την αυ 
τοδύναμη λειτουργία τους με το παρόν προεδρικό διά¬ 
ταγμα και συμπληρωματικά με βάση τις διατάξεις της πα¬ 
νεπιστημιακής νομοθεσίας, όπως αυτές ισχύουν κάθε φο¬ 
ρά. 

Άρθρο 2 

Αποστολή - αντικείμενο 

1. Η σχολή και τα τμήματα που ιδρύονται με το προη¬ 
γούμενο άρθρο έχουν ως αποστολή: 

α. Να συμβάλλουν στη διαμόρφωση υπεύθυνων και ε¬ 
λεύθερα σκεπτόμενων ανθρώπων με επιστημονική, κοι¬ 
νωνική, πολιτιστική και πολιτική συνείδηση και να παρέ¬ 
χουν τα απαραίτητα εφόδια που εξασφαλίζουν άρτια επι¬ 
στημονική κατάρτιση για επαγγελματική σταδιοδρομία 
και εξέλιξη. 

β. Να καλλιεργούν και να προάγουν με την ακαδημαϊκή 
και την εφαρμοσμένη διδασκαλία, έρευνα και αναζήτηση, 
τις επιστήμες που δραστηριοποιούνται στον πρωτογενή 
τομέα ιδίως δε στην αξιοποίηση, διαχείριση και εκμετάλ¬ 
λευση τοι ι περιβάλλοντος, των φυσικώνπόρων καιτων α¬ 
γροτικών επιχειρήσεων. 

2. Ειδικότερα τα τμήματα έχουν ως αποστολή: 

α.Το Τμήμα Διαχείρισης Περιβάλλοντος και Φυσικών 
Πόρων: Τη συστηματική μελέτη της επιστήμης του περι¬ 
βάλλοντος, της διαχείριση χρήσεων γης και της αξιοποίη¬ 
σης φυσικών πόρων με σκοπό την κατάρτιση επιστημό¬ 
νων ικανών να μελετούν, να κατανοούν και να ασχολού¬ 
νται με την προστασία του φυσικού περιβάλλοντος και τη 
διαχείριση χρήσεων γης, με στόχο την ορθολογική αντι¬ 
μετώπιση μεθόδων σχεδιασμού και χρήσεων φυσικώνπό¬ 
ρων, την ανάπτυξη συστημάτων αειφόρου διαχείρισης, 
την αντιμετώπιση περιβαλλοντικών προβλημάτων και την 

αξιολόγηση και διαχείριση γης σε αστικές και αγροτικές 
περιοχές. 

β. Το Τμήμα Οργάνωσης και Διαχείρισης Αγροτικών 
Εκμεταλλεύσεων: Τη συστηματική μελέτη, οργάνωση, δι¬ 
οίκηση και λειτουργία των επιχειρήσεων που δραστηριο¬ 
ποιούνται στον πρωτογενή τομέα με σκοπό την κατάρτιση 
επιστημόνων ικανών να ασχολούνται με την αγροτική οι¬ 
κονομία, τη διαχείριση αγροτικών εκμεταλλεύσεων, την 
πώληση - διάθεση αγροτικών προϊόντων, τη διοίκηση - 
διαχείριση μεταποιητικών επιχειρήσεων και επιχειρήσε¬ 
ων τροφίμων, με στόχο την κάλυψη αναγκών αγροτικών 
επιχειρήσεων και συνεταιρισμών, την ανάπτυξη νέου μο¬ 
ντέλου αγροτικών επιχειρήσεων, την ορθολογική αξιο¬ 
ποίηση αγροτικών πόρων και την καθετοποίηση της α¬ 
γροτικής παραγωγής. 

Άρθρο 3 

Εισαγωγή - τίτλοι - σπουδές 

1.0 αριθμός των κατ' έτος εισακτέων σε κάθε τμήμα και 
τα τρόπου εισαγωγής σ' αυτά ορίζονται κατά τις περί ει¬ 
σαγωγής σπουδαστών στηντριτοβάθμιαεκπαίδευση, κεί¬ 
μενες διατάξεις. 

2. Κάθε τμήμα απονέμει τίτλους σπουδών μέχρι και δι¬ 
δακτορικού διπλώματος. Το πτυχίο που απονέμει κάθε 
τμήμα είναι ενιαίο. Κατ' εξαίρεση το πτυχίο του Τμήματος 
Διαχείρισης Περιβάλλοντος και Φυσικών Πόρων προσ¬ 
διορίζεται από τις κατευθύνσεις: α) Προστασίας Φυσικού 
Περιβάλλοντος και β) Διαχείριση Χρήσεων Γης. 

3. Η ελάχιστη διάρκεια φοίτησης σε κάθε τμήμα για τη 
λήψη του πτυχίου ορίζεται σε δέκα (10) διδακτικά εξάμη¬ 
να. 

Άρθρο 4 

Θέσεις 

1. Στη σχολή και τα τμήματα ιδρύονται θέσεις Διδα¬ 
κτικού Ερευνητικού Προσωπικού (ΔΕΠ), Ειδικού Εκπαι¬ 
δευτικού Προσωπικού (ΕΕΠ) και Ειδικού Διοικητικού και 
Τεχνικού Προσωπικού (ΕΔΤΠ), ως ακολούθως: 

α. Στη σχολή δέκα (10) θέσεις ΕΕΠ ΚΑΙ 
β. Σε κάθε τμήμα είκοσι μία (21) θέσεις ΔΕΠ και είκοσι 
(20) θέσεις ΕΔΤΠ, από τις οποίες δέκα (10) ΑΤ κατηγο¬ 
ρίας, έξι (6) ΑΡ κατηγορίας και τέσσερις (4) ΜΕ κατηγο¬ 
ρίας. 

2. Συνιστώνται στο Πανεπιστήμιο Ιωαννίνων, για τις δι¬ 
οικητικές ανάγκες της σχολής και των τμημάτων που ι¬ 
δρύονται με το παρόν διάταγμα τριάντα (30) θέσεις διοι¬ 
κητικού προσωπικού οι οποίες κατανέμανται στους κατω¬ 
τέρω κλάδους ως εξής: 

α. Στον κλάδο ΠΕ Διοικητικού - Οικονομικού έξι (6) θέ¬ 
σεις 

β. Στον κλάδο ΠΕ Πληροφορικής δύο (2) θέσεις 
γ. Στον κλάδο ΤΕ Διοικητικού - Λογιστικού τρεις (3) θέ¬ 
σεις 

δ. Στον κλάδο ΤΕ Βιβλιοθηκονομίας δύο (2) θέσεις 
ε. Στον κλάδο ΔΕ Διοικητικού - Λογιστικού τρεις (3) θέ¬ 
σεις 

στ. Στον κλάδο ΔΕΔακτυλογράφων - Στενογράφων δύο 
(2) θέσεις 

ζ. Στον κλάδο ΔΕ Τεχνικό τρεις (3) θέσεις 
η. Στον κλάδο ΔΕ Προσωπικού Η/Υ δύο (2) θέσεις 
θ. Στον κλάδο ΥΕ Επιμελητών τέσσερις (4) θέσεις 
ι. Στον κλάδο ΥΕ Καθαριστριών τρεις (3) θέσεις 


Η πλήρωση των θέσεωντης παραγράφου αυτής γίνεται 
κατά προτεραιότητα με μετάταξη υπαλλήλων του δημό¬ 
σιου τομέα, σύμφωνα με τις κείμενες διατάξεις. 

3. Το προσωπικό που διορίζεται στις θέσεις του παρό¬ 
ντος άρθρου έχει ως έδρα την πόλη του Αγρίνιου. 

Άρθρο 5 

Αυτοδύναμη λειτουργία 

Γιατην αυτοδύναμη λειτουργία της σχολής καιτωντμη- 
μάτων εφαρμόζονται αναλόγως οι διατάξεις του άρθρου 
15του Ν. 2454/1997 (Α7). 

Άρθρο 6 

Διαδικασία πλήρωσης των πρώτων θέσεων ΔΕΠ 

1. Η πλήρωση των πρώτων θέσεων Διδακτικού Ερευ¬ 
νητικού Προσωπικού (ΔΕΠ) έως την αυτοδύναμη λει¬ 
τουργία των τμημάτων γίνεται με προκήρυξη ή με μετά¬ 
κληση κατά τα ειδικότερα οριζόμενα στο παρόν άρθρο. 

2. □) Η πλήρωση θέσεων ΔΕΠ με προκήρυξη γίνεται με 
τη διαδικασία του άρθρου 6 του Ν. 2083/1992, όπως ήδη 
ισχύει ύστερα από εισήγηση της Προσωρινής Γενικής 
Συνέλευσης του οικείου Τμήματος και απόφαση της Συγ¬ 
κλήτου. 

β. Η εκλογή γίνεται από ειδικά σώματα εκλεκτόρων, τα 
οποία ως προς τον αριθμό των μελών τους, τη σύνθεσή 
τους και τις εισηγητικές επιτροπές υπάγονται στις διατά¬ 
ξεις του νόμου και συγκροτούνται με πράξη του Πρύτανη, 
ύστερα από απόφαση της Συγκλήτου και εισήγηση της α¬ 
ντίστοιχης Προσωρινής Γενικής Συνέλευσης. Με την ίδια 
πράξη ορίζεται ο Πρόεδρος του εκλεκτορικού σώματος, 
ο αναπληρωτής του και ο γραμματέας. Στα εκλεκτορικά 
σώματα μετέχουν υποχρεωτικά τα μέλη ΔΕΠ που έχουν 
διοριστεί στο οικείοτμήμα και ανήκουν στην ίδια ή ανώτε¬ 
ρη βαθμίδα από αυτή της προκηρυσσόμενης θέσης. 

γ. Για κάθε προκηρυσσόμενη θέση ορίζεται με πράξη 
του Πρύτανη μετά από απόφαση του ειδικού σώματος ε¬ 
κλεκτόρων τριμελής εισηγητική επιτροπή από μέλη του- 
σώματος εκλεκτόρων. 

δ. Στις συνεδριάσεις κάθε ειδικού σώματος εκλεκτόρων 
μετέχουν άνευ ψήφου και δύο (2) φοιτητές του οικείου κα- 
τάπερίπτωση τμήματος, εφόσον φοιτούν. Οιεκπρόσωποι 
αυτοί ορίζονται κατά τα ισχύοντα για την εκπροσώπηση 
των φοιτητών στη Γ ενική Συνέλευση. 

3. α) Η πλήρωση θέσεων με μετάκληση γίνεται με τη δια¬ 
δικασία του άρθρου 16 του Ν. 1268/1982 όποις ήδη ισχύ¬ 
ει. ύστερα από απόφαση του Υπουργού Εθνικής Παιδείας 
και Θρησκεμάτωνη οποία λαμβάνεται μετά από εισήγηση 
της Προσωρινής Γενικής Συνέλευσης του οικείου 
Τμήματος και πρόταση της Συγκλήτου του Πανεπιστη¬ 
μίου. 

β, Η σχετική απόφαση για την μετάκληση λαμβάνεται α¬ 
πό ειδικό ενδεκαμελές σώμα εκλεκτόρων που συγκροτεί¬ 
ται με απόφαση του Υπουργού Εθνικής Παιδείας και 
Θρησκευμάτων από πίνακα μελών ΔΕΠ της βαθμίδας του 
καθηγητή που κατέχουν θέση του ιδίου ή και του συγγε¬ 
νέστερου γνωστικού αντικειμένου με εκείνο της θέσης 
που αφορά η μετάκληση. Τον πίνακα υποβάλλει η Σύγκλη- 
τοςτου Πανεπιστημίου ύστερα από εισήγηση τηςπροσω- 
ρινής Γ ενικής Συνέλευσης. 

4. Για τα λοιπά θέματα εκλογής ή μετάκλησης μελών 
ΔΕΠ εφαρμόζονται οι κατά περίπτωση ισχύουσες διατά¬ 
ξεις της πανεπιστημιακής νομοθεσίας. 

Άρθρο 7 

Διοικητική στήριξη 

1. Για τη διοικητική και γραμματειακή στήριξη στο εν γέ- 
νει εκπαιδευτικό και ερευνητικό έργο της σχολής και των 
τμημάτων, συνιστώνται οι ακόλουθες διοικητικές οργανι¬ 
κές μονάδες: 

α. Διεύθυνση Διοίκησης και Οικονομικής Διαχείρισης 

β. Γραμματεία Σχολής και 

γ. Γ ραμματεία Τμήματος (μία για κάθε τμήμα) 

2. Η διεύθυνση Διοίκησης και Οικονομικής Διαχείρισης 
είναι αρμόδια για την προώθηση των διαδικασιών που α¬ 
φορούν τα θέματα προσωπικού, οικονομικής διαχείρισης 
σπουδών, φοίτησης και διοικητικής μέριμνας. Η διεύθυν¬ 
ση διαρθρώνεται στα ακόλουθα τμήματα: 

α. Τμήμα Διοίκησης και Προσωπικού 
β. Τμήμα Οικονομικής Διαχείρισης 
γ. Τμήμα Ακαδημαϊκών θεμάτων 

3. Οι αρμοδιότητες της Διεύθυνσης κατανέμονται μετα¬ 
ξύ των τμημάτων αυτής ως ακολούθως: 

α) Το Τμήμα Διοίκησης και Προσωπικού είνα αρμόδιο 
για την προώθηση από την κεντρική διοίκηση προς τη 
σχολή, τα τμήματα και τις λοιπές οργανικές μονάδες και 
αντιστρόφως των διαδικασιών για την προκήρυξη - πλή¬ 
ρωση των θέσεων ΔΕΠ, ΕΕΠ και ΕΔΤΠ, την εκλογή, διορι¬ 
σμό, μονιμοποίηση, εξέλιξη και εν γένει υπηρεσιακή κα¬ 
τάσταση του προσωπικού των κατηγοριών αυτών, την 
πρόσληψη έκτακτου επιστημονικού προσωπικού, την 
προωτοκόλληση και διακίνηση της αλληλογραφίας, το 
καθορισμό και φύλαξη των κτιριακών εγκαταστάσεων και 
κάθε άλλη αρμοδιότητα που δεν ασκείται από τα άλλα 
τμήματα της διεύθυνσης. 

β) Το Τμήμα Οικονομικής Διαχείρισης είναι αρμόδιο για 
τη μισθοδοσία του προσωπικού που υπηρετεί στην πόλη 
του Αγρίνιου, την προώθηση των διαδικασιών προκήρυ¬ 
ξης διαγωνισμώνπρομήθειας υλικών και εφοδίων, την εκ¬ 
καθάριση των πάσης φύσεως δαπανών και την τήρηση 
των αναγκαίων βιβλίων και στοιχείων. 

γ) Το Τμήμα Ακαδημαϊκών θεμάτων είναι αρμόδιο για 
την προώθηση των διαδικασιών για τα πάσης φύσεως α¬ 
καδημαϊκά θέματα, όπως τα θέματα εγγραφών - μετεγ¬ 
γραφών φοιτητών, θέματα παροχών στους φοιτητές, θέ¬ 
ματα έγκρισης και λειτουργίας προγραμμάτων μεταπτυ¬ 
χιακών σπουδών, έγκρισης και λειτουργίας προγραμμάτων 
σπουδών επιλογής, θέματα έρευνας, θέματα εφαρμογής 
του προγράμματος και του οδηγού σπουδών. Το Τμήμα, 
μέχρις ότου συσταθεί παράρτημα φοιτητικής λέσχης στο 
Αγρίνιο, έχει επιπρόσθετα τις αρμοδιότητες για τη στέγα¬ 
ση, σίτιση και υγειονομική περίθαλψη των φοιτητών. 
Ειδικά για την υγειονομική περίθαλψη των φοιτητών επι¬ 
τρέπεται, όπως με απόφαση της Συγκλήτου το Πανε¬ 
πιστήμιο, συμβληθεί με ιατρό παθολόγο που διανέμει 
στην πόλη του Αγρίνιου. 

4. Η Γ ραμματεία της Σχολής και η Γ ραμματεία κάθε 
Τμήματος οργανώνεται και λειτουργεί σε επίπεδο τμήμα¬ 
τος κατά την έννοια του άρθρου 36 παρ. 1 του Ν. 
2190/1994 (Α 28). 

Αρθρο 8 

Κάλυψη Δαπάνης 

Η δαπάνη μισθοδοσίας του πάσης φύσεως προσωπικού 
της Σχολής και των Τμημάτων Αγρίνιου, καθώς και των 


λειτουργικών εξόδων, βαρύνει τον κρατικό προϋπολογι¬ 
σμό σύμφωνα με τις κείμενες διατάξεις και καταβάλλεται 
απότονπρουπολογισμό εξόδων του Υπουργείου Εθνικής 
Παιδείας και Θρησκευμάτων. 

Αρθρο 9 

Μεταβατικές - τελικές διατάξεις 

1. Επιτρέπεταιη αναγκαστική απαλλοτρίωση, σύμφωνα 
με τις κείμενες διατάξεις αστικών ή αγροτικών ακινήτων 
για την ανέγερση αναγκαίων κτιριακών εγκαταστάσεων 
των ιδρυόμενων ακαδημαϊκών μονάδων με δαπάνες του 
δημοσίου. Ο σκοπός των απαλλοτριώσεων αυτών θεω¬ 
ρείται ως σκοπός δημόσιας ωφέλειας. Το δημόσιο, οι δή¬ 
μοι. τα εκκλησιαστικά και λοιπά νομικά πρόσωπα δημοσί¬ 
ου ή ιδιωτικού δικαίου, καθώς και ιδιώτες μπορούν να πα¬ 
ραχωρούν με οποιονδήποτε τρόπο για την ανέγερση των 
κτιριακών εγκαταστάσεων ή την εγκατάσταση ακίνητα 
(κτίρια, οικόπεδα, γεωργικές εκτάσεις κ.λπ.) ανεξαρτή¬ 
τως του φορέα που τα διαχειρίζεται. 

Η παραχώρηση ακινήτων του δημοσίου ενεργείται με 
κοινή απόφαση των Υπουργών Εθνικής Παιδείας και 
Θρησκευμάτων και Οικονομικών και του κατά περίπτωση 
αρμόδιου Υπουργού, των δημοτικών ακινήτων σύμφωνα 
με τον δημοτικό κώδικα των εκκλησιαστικών ακινήτων, ύ¬ 
στερα από απόφαση του οργάνου που τα διοικεί και έ¬ 
γκριση της ιερας συνόδου της εκκλησίας της Ελλάδας. 

2. Σε κάθε Τμήμα έως την αυτοδύναμη λειτουργία συ¬ 
γκροτείται με πράξη του Πρύτανη, ύστερα από απόφαση 
της Συγκλήτου, Προσωρινή Γ ενική Συνέλευση, η οποία α¬ 
παρτίζεται από πέντε (5) τουλάχιστον μέλη Δ.Ε.Π. Με την 
ίδια πράξη ορίζεται προσωρινά ο Πρόεδρος του οικείου 
Τμήματος και ο αναπληρωτής του. Καθήκοντα γραμμα¬ 
τέα ασκεί ο γραμματέας του Τμήματος ή αν δεν υπάρχει 
μόνιμος διοικητικός υπάλληλος ο οποίος ορίζεται με πρά¬ 
ξη του πρύτανη. Στην Προσωρινή Γενική Συνέλευση μετέ- 
χουνταμέλη Δ.Ε,Π,τουοικείου Τμήματος καιδύο (2) φοι¬ 
τητές, εφόσον φοιτούν στο Τμήμα.Η Προσωρινή Γενική 
Συνέλευση έχει όλες τις αρμοδιότητες της Γενικής 
Συνέλευσης Τμήματος εκτός αυτών που ανατίθενται σε 
άλλα όργανα ή ορίζονται κατά τρόπο διαφορετικό με το 
παρόν διάταγμα. 

3. Το πρόγραμμα σπουδών σε κάθε Τμήμα έως την αυ¬ 
τοδύναμη λειτουργία του καταρτίζεται από την Προσω¬ 
ρινή Γ ενική Συνέλευση και εγκρίνεται από τη Σύγκλητο. 

4. Οι διατάξεις της παρ. 1 του άρθρου 5 του Ν, 2517/- 
1997 (Α160) έχουν εφαρμογή και στα τμήματα που ιδρύο¬ 
νται για το παρόν διάταγμα μέχρι την αυτοδύναμη λει¬ 
τουργία της. Για την αποδοχή αίτησης μετακίνησης μέ¬ 
λους ΔΕΠ στα Τμήματα αυτά αποφασίζει η Σύγκλητος 
ύστερα από γνώμη προσωρινής Γ ενικής Συνέλευσης. Με 
πράξη του Πρύτανη, ύστερα από απόφαση της Συγκλή¬ 
του είναι δυνατή η πρόσληψη επισκεπτών, καθηγητών, ε¬ 
ντεταλμένων επίκουρων καθηγητών, ειδικών επιστημό¬ 
νων ή επιστημόνων του άρθρου 5 του Π.Δ. 407/1980 με ε- 
ξάμηνη ή ετήσια σύμβαση, για κάλυψη εκπαιδευτικών 
αναγκώντωντμημάτων μέχρι την αυτοδύναμη λειτουργία 
τους. Για τη διαδικασία πρόσληψης εφαρμόζονται αναλό- 
νως σ σχετικές κατά περίπτωση οικείες διατάξεις, 

5. Η προκήρυξη και πλήρωση θέσεων Ε.Ε,Π. και 
Ε.Δ.Τ.Π, στη Σχολή ή σε κάθε Τ μή μα γίνεται για μεν τις θέ¬ 
σεις Ε,Ε.Π. από τη Σύγκλητο, ύστερα από εισήγηση της 
Προσωρινής Γενικής Συνέλευσης, για δε τις θέσεις 



1468 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ε.Δ.Τ.Π. από το Πρυτανικό Συμβούλιο, ύστερα από εισή¬ 
γηση της Προσωρινής Γενικής Συνέλευσης, με εφαρμογή 
ως προς τις προϋποθέσεις και τη διαδικασία των κατά πε¬ 
ρίπτωση ισχυουσών διατάξεων. 

6. Επιτρέπεται μέχρι την αυτοδύναμη λειτουργία των 
τμημάτων η ανάθεση διδακτικού ή τεχνικού ή διοικητικού 
έργου σε μέλη ΔΕΠ, ΕΕΠ, ΕΔΤΠ και διοικητικού προσωπι¬ 
κού του Πανεπιστημίου Ιωαννίνων με απόφαση της 
Συγκλήτου. Στα μέλη που μετακινούνται καταβάλλεται η 
νόμιμη αμοιβή για κάθε ημέρα και τα έξοδα κινήσεως και 
ο αριθμός των εκτός έδρας ημερών δεν μπορεί να υπερ¬ 
βαίνει κατά μήνα τις δώδεκα (12) ημέρες. 

7. Η Σύγκλητος του Πανεπιστημίου Ιωαννίνων μέχρις ό- 
του μετεξελιχθεί σε Πανεπιστήμιο έχει άμεση εποπτεία 
και λειτουργία και μπορεί με απόφασή της να αναθέτει σε 
μέλος ΔΕΠ ή σε τριμελή Επιτροπή από μέλη της Πανε¬ 
πιστημιακής κοινότητας τη διοίκηση και λειτουργία της 
σχολής του Αγρίνιου. Στα πλαίσια της αρμοδιότητας αυ¬ 
τής το οριζόμενο όργανο υλοποιεί τις αποφάσεις των αρ¬ 
μοδίων οργάνωντου Πανεπιστημίου γιατην οργάνωση δι¬ 
οίκησης και εν γένει λειτουργία του παραρτήματος 
Αγρίνιου και εισηγείται κάθε αναγκαίο μέτρο για την ορ¬ 


γάνωση και απρόσκοπτη λειτουργία των μονάδων του πα¬ 
ραρτήματος. 

8. Για όσα θέματα δε ρυθμίζονται με το παρόν διάταγμα 
εφαρμόζονται συμπληρωματικά οι ισχύουσες διατάξεις 
της πανεπιστημιακής νομοθεσίας. 

Στο Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 15 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

